Germaniya hukumati Polshaga Ukrainaga beshta MiG-29 qiruvchi samolyotini yetkazib berishga ruxsat berdi. MiG-29 Avvalroq Polsha tomoni Germaniyadan tegishli ruxsat so‘ragan edi, sababi samolyot ilgari Varshavaga sobiq GDR arsenalidan o‘tkazilgan edi. Germaniya mudofaa vaziri Boris Pistorus bu qarorni olqishladi. Uning so‘zlariga ko‘ra, bu «Germaniyaga tayanish mumkin» ekanligini ko‘rsatadi. Avvalroq Polsha prezidenti Anjyey Duda Varshava Kiyevga jami 14 ta MiG-29 qiruvchi samolyotini yetkazib berishini ma’lum qilgandi. Uning so‘zlariga ko‘ra, to‘rtta MiG-29 allaqachon Ukraina Qurolli kuchlariga topshirilgan, yana to‘rtta qiruvchi samolyotni yetkazib berish jarayoni davom etmoqda. Keyinchalik Polsha Ukrainaga yana oltita jangovar samolyot yuborishga tayyorligi aytilgan. «Biz ularni yaqin kelajakda yetkazib berish mumkin deb o‘ylaymiz», - deya qo‘shimcha qilgandi Duda.